**Axel Disasi** (s. 11. maaliskuuta 1998 Gonesse) on ranskalainen jalkapalloilija, pelipaikaltaan puolustaja. Hän on pituudeltaan 190-senttimetrinen. Hän edustaa Englannin Valioliigassa pelaavaa Chelseaa.

Disasi pelasi juniorina Villiers-le-Belissä vuosina 2006–2013, USM Senlis'ssä vuosina 2013–2014 ja Paris FC:ssä vuodesta 2014. Viimeksi mainitun edustusjoukkueessa hän pelasi kaudella 2015–2016 Ligue 2:ssa kolme ottelua ja teki tammikuussa maalin Toursia vastaan. Kesällä 2016 hän siirtyi Stade de Reimsiin ja pelasi avauskaudellaan yhden Ligue 2 -ottelun. Seuraavalla kaudella liigaotteluita kertyi 13, joista ensimmäisessä Disasi teki maalin Nîmesiä vastaan. Kaudeksi 2018–2019 Reims nousi Ligue 1:een, jossa Disasi pelasi ensimmäisellä pääsarjakaudellaan vain neljä ottelua. Kaudella 2019–2020 hän pelasi 27 Ligue 1 -ottelua ja teki maalin marraskuussa Metziä vastaan.

Disasi siirtyi elokuussa 2020 Monacoon. Ensimmäisellä kaudellaan hän pelasi Ligue 1:ssä 29 ottelua ja teki kolme maalia, yhden elokuussa heti ensimmäisessä ottelussaan vanhaa seuraansa Reimsiä vastaan, yhden marraskuussa Nicea vastaan ja yhden tammikuussa Lorientia vastaan. Ranskan cupissa Disasi pelasi kuusi ottelua Monacon edetessä loppuotteluun, jonka se hävisi Paris Saint-Germainille. Kaudella 2021–2022 Disasi pelasi 32 Ligue 1 -ottelua ja teki maalin joulukuussa Angersia vastaan. Hän pelasi Mestarien liigan karsinnoissa kolme ottelua ja Eurooppa-liigassa kuusi ottelua, joissa hän teki maalin alkulohko-ottelussa Real Sociedadia vastaan vieraskentällä ja neljännesvälieräottelussa Bragaa vastaan kotikentällä. Kaudella 2022–2023 Disasi pelasi Ligue 1:ssä Monacon kaikissa 38 ottelussa ja yhtä vaille kaikissa avauskokoonpanossa. Hän teki maalin lokakuussa Lilleä, tammikuussa Ajacciota ja huhtikuussa Nantesia vastaan. Eurooppa-liigassa hän pelasi kahdeksan ottelua ja teki maalin lokakuussa Trabzonsporia ja helmikuussa Bayer Leverkusenia vastaan.

Elokuussa 2023 Chelsea hankki Disasin kuusivuotisella sopimuksella ja 45 miljoonan euron siirtokorvauksella. Hän teki maalin heti ensimmäisessä valioliigaottelussaan Liverpoolia vastaan.

Disasi edusti alle 20-vuotiaiden maaotteluissa sekä Kongon demokraattista tasavaltaa että Ranskaa. Hänet valittiin edustamaan Ranskan A-maajoukkuetta MM-kilpailuihin 2022 loukkaantuneen Presnel Kimpemben tilalle. Hän pelasi MM-kilpailuissa ensimmäiset A-maaottelunsa: viimeisessä alkulohko-ottelussa Tunisiaa vastaan hän pelasi täydet minuutit ja neljännesvälieräottelussa Puolaa vastaan hän tuli vaihdosta kentälle ottelun lopussa. Tappiollisessa loppuottelussa Argentiinaa vastaan hän tuli kentälle jatkoajan viime hetkillä. Hän on pelannut elokuun 2023 puoliväliin mennessä kaikkiaan neljä A-maaottelua.

Lähteet
-------

1. 1 2 3 4 5 6 7  Axel Disasi Transfermarkt-sivustolla (englanniksi)
2. ↑  Chelsea sign France star Disasi on six-year deal *ESPN.com*.  4.8.2023. Viitattu 9.8.2023. (englanniksi)
3. ↑  Marcus Thuram and Axel Disasi added to France World Cup squad as Presnel Kimpembe ruled out  14.11.2022. ESPN. Viitattu 15.12.2022. (englanniksi)

Chelsea – Englannin Valioliiga
1 Kepa |
4 Badiashile |
5 Fernández |
6 Thiago Silva |
7 Kanté |
8 Kovačić |
9 Aubameyang |
10 Pulisic |
11 Félix |
12 Loftus-Cheek |
13 Bettinelli |
14 Chalobah |
15 Mudryk |
16 Mendy |
17 Sterling |
18 Broja |
19 Mount |
20 Zakaria |
21 Chilwell |
22 Ziyech |
23 Gallagher |
24 James |
26 Koulibaly |
27 D. Fofana |
28 Azpilicueta |
29 Havertz |
30 Chukwuemeka |
31 Madueke |
32 Cucurella |
33 W. Fofana |
36 Slonina |
56 Hutchinson |
67 Hall |
  Santos |
Manageri Potter

Ranskan joukkue – Jalkapallon MM-kilpailut 2022
1 Lloris |
2 Pavard |
3 Disasi |
4 Varane |
5 Koundé |
6 Guendouzi |
7 Griezmann |
8 Tchouaméni |
9 Giroud |
10 Mbappé |
11 Dembélé |
12 Kolo Muani |
13 Fofana |
14 Rabiot |
15 Veretout |
16 Mandanda |
17 Saliba |
18 Upamecano |
19 Benzema |
20 Coman |
21 L. Hernández |
22 T. Hernández |
23 Areola |
24 Konaté |
25 Camavinga |
26 Thuram |
Valmentaja Deschamps